റാഖിബ് ഹമീദ് നായിക്

കശ്മീരി പത്രപ്രവർത്തകനാണ് റാഖിബ് ഹമീദ് നായിക് (ജനനം 1995).  ഇന്ത്യയിലെ മതന്യൂനപക്ഷങ്ങൾക്കെതിരായ വിദ്വേഷ കുറ്റകൃത്യങ്ങളും വിദ്വേഷ പ്രസംഗങ്ങളും രേഖപ്പെടുത്തുന്ന ഗവേഷണ പദ്ധതിയായ ഹിന്ദുത്വ വാച്ചിന്റെ സ്ഥാപകനാണ് അദ്ദേഹം. 2020-ൽ അദ്ദേഹം അമേരിക്കയിലേക്ക് താമസം മാറി. 

പുലിറ്റ്‌സർ സെന്ററിന്റെ ഗ്രാന്റ് ലഭിച്ച വ്യക്തിയാണ് റാഖിബ് ഹമീദ് നായിക്.  വാഷിംഗ്ടൺ പോസ്റ്റ്,  ദി വാൾ സ്ട്രീറ്റ് ജേർണൽ,  ദി ഗാർഡിയൻ,  ദി ഇന്റർസെപ്റ്റ്,  അമേരിക്കൻ കഹാനി,  ബിബിസി,  ഡെയ്‌ലി എക്‌സ്‌പ്രസ് യുകെ,  ടെക് ക്രഞ്ച്,  എന്നിങ്ങനെയുള്ള വിവിധ വാർത്താ ഔട്ട്ലെറ്റുകളിൽ അദ്ദേഹം ഫീച്ചർ ചെയ്യുകയും ഉദ്ധരിക്കുകയും ചെയ്തിട്ടുണ്ട്. 

 ആദ്യകാല ജീവിതവും വിദ്യാഭ്യാസവും 
റാഖിബിന്റെ മാതാപിതാക്കൾ കാശ്മീരികളാണ്. ജമ്മുവിലെ ശ്രീ രൺബീർ ഹയർസെക്കൻഡറി സ്‌കൂളിലാണ് അദ്ദേഹം തന്റെ ആദ്യകാല വിദ്യാഭ്യാസം പൂർത്തിയാക്കിയത്. ശ്രീനഗറിലെ അമർ സിംഗ് കോളേജിൽ നിന്ന്  അദ്ദേഹം ബിരുദം പൂർത്തിയാക്കി. തുടർന്ന് അദ്ദേഹം യഥാക്രമം പബ്ലിക് അഡ്മിനിസ്ട്രേഷനിലും ഇന്റർനാഷണൽ മൾട്ടിമീഡിയ ജേർണലിസത്തിലും ബിരുദാനന്തര ബിരുദത്തിനായി ന്യൂഡൽഹിയിലെ ജാമിയ മില്ലിയ ഇസ്ലാമിയയിലും  ബോൾട്ടൺ യൂണിവേഴ്സിറ്റിയിലും പഠിച്ചു. 

 കരിയർ 
റ്റുസർക്കിൾസ്.നെറ്റിൽ സ്റ്റാഫ് റിപ്പോർട്ടറായാണ് റാഖിബ് തന്റെ കരിയർ ആരംഭിച്ചത്,  അവിടെ അദ്ദേഹം 2017 വരെ ജോലിചെയ്തു. തന്റെ കരിയറിന്റെ തുടക്കത്തിൽ അദ്ദേഹം കാശ്മീരിലായിരുന്നു താമസിച്ചിരുന്നത്. പിന്നീട് അദ്ദേഹം വിവിധ ഇന്ത്യൻ സംസ്ഥാനങ്ങളിൽ നിന്ന് റിപ്പോർട്ട് ചെയ്തു.  ബിയോണ്ട് ഹെഡ്‌ലൈൻസിൽ അദ്ദേഹം ഗസ്റ്റ് എഡിറ്ററായി പ്രവർത്തിച്ചിട്ടുണ്ട്.  2018-ൽ അദ്ദേഹം ഗ്ലോബ് പോസ്റ്റിന്റെ ഇന്ത്യൻ ലേഖകനായി ചേർന്നു. 

 അവാർഡുകൾ 
2021-ൽ റാഖിബ് മീഡിയ എക്‌സലൻസിൽ ആമിന അസിൽമി അവാർഡ് നേടി  കൂടാതെ തോംസൺ ഫൗണ്ടേഷൻ അവാർഡിനായി ഷോർട്ട്‌ലിസ്റ്റ് ചെയ്യപ്പെട്ടു. 

 അവലംബങ്ങൾ 

 പുറത്തേക്കുള്ള കണ്ണികൾ 


വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:ജീവിച്ചിരിക്കുന്നവർ
വർഗ്ഗം:1995-ൽ ജനിച്ചവർ